Na osnovu člana 46. Zakona o izvršenju Budžeta Bosansko-podrinjskog kantona Goražde za 2019.godinu (“Službene novine Bosansko-podrinjskog kantona Goražde“, broj 3/19), Zakona o raseljenim osobama i povratnicima u F BiH i izbjeglicama iz BiH („Službene novine F BiH“, broj: 15/5), te Programom utroška sredstava Ministarstva za socijalnu politiku zdravstvo, raseljena lica i izbjeglice, sa ekonomskog koda 614200 (JAM 001) – Tekući transferi pojedincima – Izdaci za raseljena lica za 2019. Godinu, broj: 08-14-1235-2/19 od 02.08.2019.godine (Odluka Vlade, broj: 03-14-982/19 od 30.07.2019.godine) te izmjena i dopuna Programa utroška sredstava, broj: 08-14-1235-6/19 od 17.09.2019.godine (Odluka Vlade, broj: 03-14-1280/19 od 13.09.2019.godine) te izmjena i dopuna Programa utroška sredstava broj: 08-14-1235-10/19 od 03.10.2019.godine (Odluka Vlade, broj: 03-14-1420/19 od 03.10.2019.godine), Ministarstvo za socijalnu politiku, zdravstvo, raseljena lica i izbjeglice Bosansko-podrinjskog kantona Goražde **objavljuje:**

**J A V N I P O Z I V**

**za podnošenje prijava za ostvarivanje pomoći**

**iz Programa održivog povratka**

**I Predmet javnog poziva**

Predmet Javnog poziva je dodjela finansijske pomoći povratnicima u cilju obezbjeđenja uslova za održivost povratka i poboljšanje kvaliteta življenja u mjestu povratka za Grad Goražde, općine Foča u F BiH, Pale u F BiHi susjedne općine iz Entiteta RS-a.

**II Pravo učešća na javnom pozivu**

Pravo učešća na javnom pozivu imaju:

* Lica koja imaju status raseljenih lica i povratnika
* Udruženje građana, neprofitne i nevladine organizacije koje su aktivne u oblasti brige o raseljenim licima

**III Kriteriji**

Kriteriji koji će se koristiti za raspodjelu sredstava vezani su za planirane rezultate, efekte i utjecaj projektnih aktivnosti na opće i posebene ciljeve Programa utroška sredstava.

**Opći kriteriji za dodjelu pomoći:**

**A ) Kriteriji izbora korisnika pomoći za održivost povratka**

Kriteriji za izbor korisnika pomoći za obnovu i izgradnju infrastrukturnih objekata( puteva, mostova, vodovoda, el.mreže, sportskih terena i dr. ), obnovu i izgradnju privrednih i društvenih objekata, pomoć za zapošljavanje u zanatskim proizvodno uslužnim djelatnostima (nabavka opreme, repromaterijala i dr. ), sufinansiranje nabavke poljoprivredne opreme (poljoprivredne mehanizacije, plastenika, sadnica voća i povrća ) kao i izgradnja objekata.

1. Opći kriteriji za dodjelu sredstava koji se odnose na fizička lica
2. da je povratnik u prijeratno mjesto prebivališta na području Federacije BiH ili povratnik iz Federacije BiH u prijeratno mjesto prebivališta na području Republike Srpske i Brčko Distrikta BiH;
3. da ima rješeno stambeno pitanje u mjestu povratka;
4. da raspolaže ili u traženom roku može obezbjediti sve potrebne/tražene preduslove za implementaciju projekta (u zavisnosti od vrste projekta npr.zemljište, objekti i drugi resursi).
5. Posebni kriteriji koji se odnose na fizička lica
6. ranija korištenost/nekorištenost finansijskih sredstava ili drugih oblika pomoći za održivi povratak;
7. broj i starosna dob članova porodice/osoba koji žive u zajedničkom domaćinstvu sa podnosiocem zahtjeva – članovi mlađe životne dobi;
8. dokazi o pripadnosti ranjivim kategorijama (šehidske porodice odnosno porodice poginulog borca, RVI, porodice nestalih,bivši logoraši, civilne žrtve rata,demobilisani borci, porodice u kojima je žena nosilac domaćinstva, osobe sa invaliditetom i sl.);
9. nezaposlenost, radni ili drugi status podnosioca zahtjeva i članova domaćinstva;
10. Opći kriteriji koji se odnose na pravna lica – programi obnove i izgradnje infrastrukturnih i drugih objekata od značaja za širu društvenu zajednicu:
11. Izvršena registracija pravnog subjekta ( ako prijavu podnose udruženja, organizacije, asocijacije, poslovni subjekti i sl. )
12. da su predloženi projekti usmjereni ka rješavanju infrastrukturnih i drugih problema značajnih za razvoj održivog povratka i širu društvenu zajednicu (ako prijavu podnose udruženja, organizacije, asocijacije, zadruge, poslovni subjekti i sl.);
13. Posebni kriteriji koji se odnose na pravna lica – Programi obnove i izgradnje infrastrukturnih i drugih objekata od značaja za širu društvenu zajednicu:
14. spremnost sufinansiranja projekta od strane podnosioca prijave ili drugih donatora;
15. broj povratničkih domaćinstava/povratnika i broj potencijanih povratnika kojima će projekat koristiti;
16. očekivani rezultati, procjena mjerljivih efekata koji idu u prilog stvaranju preduslova za kvalitetniji život povratnika.

**B) Kriteriji za poboljšanje stambenih uslova povratnika i raseljenih lica**

Opći kriteriji

Opći kriteriji utvrđeni su Zakonom o raseljenim licima i povratnicima u Federaciji Bosne i Hercegovine i izbjeglicama iz Bosne i Hercegovine („Službene novine F BiH“, broj:15/05):

1. da je izbjeglica iz BiH, raseljeno lice u BiH ili povratnik;
2. da je iskazao namjeru za povratkom;
3. da je utvrđen status vlasništva ili stanarsko pravo nad stambenom jedinicom koja je predmet rekonstrukcije;
4. da je na dan 30.04.1991.godine imao prebivalište u stambenoj jedinici koja je predmet rekonstrukcije;
5. da se stambena jedinica koja je predmet rekonstrukcije smatra neuslovnom za stanovanje, u skladu sa odgovarajućim standardima o minimumu stambenih uslova;
6. da on i članovi njegovog domaćinstvaod 1991.godine nemaju na teritoriji BiH drugu stambenu jedinicu koja se smatra uslovnom za stanovanje, u skladu s odgovarajućim standardima o minimumu stambenih uslova;
7. da nije primio pomoć u rekonstrukciji, dovoljnu da zadovolji odgovarajuće standarde o minimumu stambenih uslova.

Opći kriteriji iz tačke 6. predhodnog stava isključivo se odnose na sadašnje članove porodice.

Posebni kriteriji za izbor korisnika su:

1. Korisnik pomoći:

1. korisnik pomoći se vratio na svoje prijeratno prebivalište i živi u uslovima koji su ispod utvrđenog stambenog minimuma, uključujući i korisnike koji privremeno borave u improvizovanim naseljima, kampovima, kontejnerima i slično;
2. korisnik pomoći sa statusom raseljene osobe;
3. korisnik pomoći sa statusom izbjeglice iz BiH.

2. Korisnik pomoći pripada određenim kategorijama kao što su:

1. socijalna kategorija;
2. osobe s onesposobljenjem/invaliditetom;
3. samohrani roditelji, staratelji ili hranitelji porodice;
4. šehidske porodice/porodice poginulih boraca;
5. demobilisani nezaposleni borci definisani zakonom o boračkoj populaciji F BiH;
6. porodice nestalih osoba i
7. bivši logoraši.

**IV Odabir korisnika i dodjela sredstava**

Za provođenje Javnog poziva i realizaciju cjelokupnog postupka odabira korisnika i dodjele sredstava Ministar za socijalnu politiku zdravstvo, raseljena lica i izbjeglice Bosansko-podrinjskog kantona Goražde će imenovati i komisiju.

Odabir korisnika pomoći će se vršiti u skladu sa Procedurama za izbor korisnika pomoći u održivom povratku i pojedinačnim procedurama donesenim u odnosu na javni oglas.

Na osnovu prijedloga podnosioca zahtjeva/aplikacije, kvaliteta i opravdanosti ponuđenog programa/projekta ili aktivnosti, procjene realnih potreba od strane Ministarstva za socijalnu politiku, raseljena lica i izbjeglice Bosansko-podrinjskog kantona Goražde i raspoloživosti budžeta, utvrđuje se visina sredstava za finansiranje/sufinasiranje. Konačnu odluku o dodjeli tih sredstava donosi Ministar za socijalnu politiku, zdravstvo, raseljena lica i izbjeglice Bosansko-podrinsjkog kantona Goražde.

Visinu sredstava za raspodjelu po ovom Javnom pozivu utvrđuje resorno Ministarstvo u skladu sa Programom utroška sredstava sa ekonomskog koda 614200 (JAM 001) – Tekući transferi pojedincima – Izdaci za raseljena lica za 2019.godine.

**V Rok za podnošenje zahtjeva**

Rok za podnošenje zahtjeva po ovom Javnom pozivu je 15 dana od dana objave.

Zahtjev - prijavni obrazac (može se preuzeti na službenoj stranici Vlade www.bpkg.gov.ba), je obavezujući i istim se potvrđuje ispunjavanje općih i posebnih uslova, kao i potrebna dokumentacija za apliciranje na Javni poziv. Aplikanti zahtjeve podnose u zatvorenoj koverti na Protokol Bosansko -podrinjskog kantona Goražde ili poštom na adresu:

**Bosansko-podrinjski kanton Goražde Ministarstvo za socijalnu politiku, zdravstvo,**

**raseljena lica i izbjeglice**

**Ul. 1. Slavne višegradske brigade 2a 73000 Goražde**

Sa naznakom

**“Prijava na Javni poziv. Ne otvaraj“**

Na poleđini koverte obavezno navesti ime i prezime podnosioca zahtjeva, adresu i kontakt telefon.

Nepotpune i neblagovremene prijave neće se uzeti u razmatranje.

Prijave koje budu kompletne i dostavljene u roku iz predhodnog stava biće uzete u razmatranje od strane Komisije formirane rješenjem Ministarstva za socijalnu politiku, zdravstvo,raseljena lica i izbjeglice BPK Goražde.

**VI Način objave**

Javni poziv objavljuje se na zvaničnoj internet stranici Vlade Bosansko-podrinjskog kantona kao i na Oglasnoj ploči Bosansko-podrinjskog kantona Goražde.

Ministarstvo zadržava pravo kontrole namjenskog utroška dodjeljenih sredstava.

**Ministarstvo za socijalnu politiku, M I N I S T A R**

**zdravstvo, raseljena lica i izbjeglice**

**Bosansko-podrinjski kanton Goražde** Eniz Halilović

Broj: 08-14-1453-1/19

Goražde, 04.11.2019. godine